કોંગ્રેસ વિપક્ષોની પીઠ પર બેસવા આતુર છે, પણ વિરોધપક્ષો તેની પાલખી ઊંચકવા તૈયાર નથી. સોનિયા ગાંધીની સલાહથી કોંગ્રેસે કર્ણાટકનું મંત્રીપદ છોડ્યું, પણ 2019માં ભારતનું વડાપ્રધાન પદ છોડવાની તૈયારી દેખાતી નથી. મમતા, ચંદ્રબાબુ નાયડુ કે મુલાયમસિંહ કે માયાવતી પણ વડાપ્રધાન બનવાની આકાંક્ષા સેવતાં હોય તે સ્વાભાવિક છે. વાસ્તવિકતા ગમે તેટલી વરવી હોય, પણ સ્વપ્ન અને ખાસ તો દિવાસ્વપ્ન જોવાની છૂટ તો બધાને આપવી જ પડે.